b"\n_START_ARTICLE_\nEystein I de Noruega\n_START_SECTION_\nBiografia\n_START_PARAGRAPH_\nA la mort de Magne el Descal\xc3\xa7 el 1103, els seus tres fills Eystein, Sigurd i Olaf van succeir-lo al tron de forma conjunta. Olaf nom\xc3\xa9s era un nen de quatre o cinc anys, i els seus germans van governar en nom seu fins que va morir el 1115 deixant a Eystein i Sigurd com a co-reis._NEWLINE_Les relacions entre els dos germans eren tenses, per\xc3\xb2 mai s'arrib\xc3\xa0 a un conflicte obert. Mentre Sigurd va anar a les croades entre 1107 i 1111, Eystein va governar el pa\xc3\xads sencer. _NEWLINE_Va ordenar la construcci\xc3\xb3 d'esgl\xc3\xa9sies, de l'Abadia de Munkeliv a Bergen i un port a Agdenes, i d'acord amb la saga Heimskringla va incorporar J\xc3\xa4mtland al regne noruec._NEWLINE_Eystein va morir el 1123 deixant el seu germ\xc3\xa0 Sigurd com a \xc3\xbanic rei de Noruega."